એમ.પીના ન્યૂઝ પેપરમાં મારા ફોટા આવ્યા. ત્યાર બાદ મે પાપાને કહ્યું કે પાપા મને એક્ટિંગ કરવી છે. મારા પાપા મુંબઈમાં કોઈને ઓળખતા નહોતા. મારા પાપાએ ઈન્ટરનેટ ઉપર ઓડીશન અંગે સર્ચ કરવાનું શરુ કર્યું. એક વ્યક્તિને ઓડીશન માટે કોલ કર્યો, ને સદભાગ્યે એ વ્યક્તિ ઇન્દોરના નીકળ્યા એમણે મારા પાપાને એડ ફિલ્મ્સ અને ઓડીશન અંગે માહિતી આપી. મે ઓડીશન આપ્યા અને હું સિલેક્ટ થતો ગયો. મારું પહેલું ઓડીશન બાલાજીની “જોધા અકબર” માટે હતું એમાં હું સિલેક્ટ થઇ ગયો. ત્યાર બાદ કબીર ખાનની ફિલ્મ “બજરંગી ભાઈજાન” માટે ઓડીશન આપ્યું એમાં સિલેક્ટ થયો પણ ડેલી સોંપ “જોધા અકબર” માં કર્જત કામ કરતો હોવાથી હું દિલ્હી “બજરંગી ભાઈજાન”ના શૂટ માટે જઈ ના શક્યો. ત્યાર બાદ આશરે ૪૫ થી વધુ એડ ફિલ્મ્સમાં કામ કર્યું. ખિલાડી અક્ષય કુમાર સાથે ૨૦૧૪માં રસના સરબતની એડમાં કામ કર્યું. કિંગ ખાન એસ.આર.કે સાથે નેરોલેક પેઈન્ટની એડમાં કામ કર્યું છે.